{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":10,"n_cols":6,"rows_kept":10,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedlog izmjene Pravilnika o o obavljanju gospodarskog ribolova na moru obalnim mrežama potegačama"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Udruga za prirodu, okoliš i održivi razvoj Sunce","PRAVILNIK","Prema Planu upravljanja te Pravilniku o obavljanju gospodarskog ribolova na moru obalnim mrežama potegačama (NN 30/18) te njegovom članku 7., stavak 1 navodi se da se pod namjenskim korištenjem mreža potegača smatra ribolov u kojemu udio riba i drugih morskih organizama čiji ulov nije propisan za pojedini alat ne prelazi 30% ukupne mase ulova na iskrcaju. U praksi je kontrola navedenog vrlo teška. Kako ribari imaju povlastice i za druge alate, ulov prilikom iskrcaja mogu opravdati istom ili drugom povlasticom ovisno o tome koliko imaju ulova.  Česta je praksa da u ovakvim slučajevima ribari ulov migavicom prijavljuju kao ulov drugim alatom/povlasticom. Smatramo kako se pravilnikom trebaju propisati mjere kojima bi se ovakva manipulacija onemogućila (nužnost prijave korištenja alata prije samog odlaska na more, nemogućnost prijave ulova na druge alate u slučaju da se koristi obalna mreža potegača i slično)."]
[2,"Udruga za prirodu, okoliš i održivi razvoj Sunce","PRAVILNIK","S obzirom da za predmetni Pravilnik koji se ovim postupkom mijenja nije proveden postupak ocjene utjecaja na ekološku mrežu sukladno Zakonu o zaštiti prirode predlažemo ili da se isti s novim predloženim izmjenama stavi van snage do poduzimanja i okončanja postupka Ocjene prihvatljivosti ili da se određene lokacije na kojima je dopuštena uporaba ovog alata a koje se nalaze na području Ekološke mreže izuzmu."]
[3,"OTOČNI SABOR -udruga za razvitak hrvatskih otoka","PRAVILNIK","Obraćamo  se jer Ministarstvo kroz ovaj pravilnik može nešto više učiniti po pitanju zaštite morskih resursa priobalja ali poglavito otoka.O čemu se radi...Vjerojatno Vam je poznata devastirajuća moć migavica zimi ali i šabakuna te ludra u ljetnim mjesecima. Kao što i sami vjerojatno znate, ulaskom u EU migavica i šabakun su bili zabranjeni kao alati za korištenje unutar 3 milje od obale. Ribari koji su imali migavicu i šabakun upisanu u povlasticu za gospodarski ribolov na moru nisu se previše osvrtali na tu zabranu već su i dalje obavljali ribolov u samom kraju kako se to inače i radi takvim alatima. Nadležne institucije su vrlo blakonaklono gledale na to doslovno im dozvolivši da neometano obavljaju krivolov cijelo to vrijeme. \nNove okolnosti kažu da je na snagu stupila derogacija od Mediteranske uredbe koja dozvoljava korištenje alata migavice i šabakuna u samom kraju.\nE sad tu nailazimo na problem jer nadležne institucije dozvoljavaju ribolov tim alatima gotovo svugdje gdje su i prethodnih 5 god migavice i šabakuni radile. \nTrenutno imamo situaciju da vlada veliko nezadovoljstvo među otočkim stanovništvom jer im navedeni alati doslovno devastiraju područje pod prozorom. Ako ne vjerujete pogledajte pozorno pojedine točke tj pošte koje su smještene u same luke, naseljene uvale, na mulove (po karti o dozvoljenih pošti).\nSituacija je takva da kad preko određene pošte prođe migavica tu sigurno nećete ništa uhvatiti dugo vremena pa je postalo pravo umijeće uhvatiti koju lignju ili najobičnijih par ribica za ručak.\nTu prvenstveno mislimo na starije otočko stanovništvo koje ima ili povlastice za mali obalni ribolov ili obične rekreacijske dozvole i koji ne hvataju ribu za prodaju već da bi imali što za pojesti kao što su tu radili cijeli život i oni i njihovi preci. Da li je kod određivanja pošti traženo mišljenje samo od ribara ili je konzultirano i otočno stanovništvo koje cijele godine živi na doslovno par zaveslaja od navedenih pošti. Ako lokalno stanovništvo nije imalo pravo glasa (a nije) zašto je tome tako i jeli normalno da se i njih nešto pita? Ovako se izašlo u susret jedino i isključivo profesionalnim ribarima. Mislimo da je tu napravljen grubi previd i nepravda prema domaćem stanovništvu. Zar ne bi bilo puno pravednije prema tim ljudima da su zabranjene pošte koje su npr na udaljenosti manjoj od dvije milje od naseljenih otočkih mjesta, znači područja kojima je na neki način gospodarilo lokalno stanovništvo? Kao što znate Mediteranska uredba zabranjuje upotrebu povlačnih alata iznad morskih cvjetnica tj posidonije u našem slučaju. Postoji odstupanje od toga u vidu da se dozvoli neki mali postotak(10%) ukupne površine dna prekrivenog morskim cvjetnicama gdje se može obavljati ribolov povlačnim alatima. Na onoj karti jasno možete vidjeti koliko ima crvenih točaka tj područja gdje je posidonija. Pitanje koje otočane muči a vjerujemo da ni zakonodavac nema neki smislen odgovor je koliki postotak dna pod posidonijom. Nadamo se da ćete u ovaj Pravilnik implementirati Zakon o otocima kojeg je izglasao Hrvatski Sabor i tako zaštiti otočno stanovništvo."]
[4,"Udruga za prirodu, okoliš i održivi razvoj Sunce","PRAVILNIK,\nČlanak 1.","Smatramo kako je 1 km  prevelika udaljenosti za pomoćno plovila s obzirom da je dozvoljena veličina same pošte 250 m radijusa, te da se na ovaj način otvaraju mogućnosti za ilegalan ribolov te se otežava kontrola."]
[5,"WWF Adria","PRAVILNIK,\nČlanak 2.","S obzirom na nepostojanje studije o utjecaju mreža potegača koje koriste valjke i sredstva plutanja na olovnji, na morske cjetnice, te ne propisivanja tehničkih detalja istih  predlažemo da se do izrade studije zabrani ribolov na područjima koja su na karti iz Stavka 6 označena crvenom bojom."]
[6,"Udruga za prirodu, okoliš i održivi razvoj Sunce","PRAVILNIK,\nČlanak 2.","Nejasna je specifikacija navedene dodatne opreme koja se traži da bude instalirana na mrežama čime se otvara mogućnost manipulacije i izbjegavanja cilja ovog stavka - zaštita livada cvjetnica. Nejasno je temeljem kojih istraživanja je zaključeno kako će ovakva mjera zaista omogućiti zaštitu morskih cvjetnica, možete li nas uputiti na ta istraživanja i zaključke?. Smatramo kako je potrebno jasnije specificirati ovu mjeru i tehničke specifikacije navedenih dodataka na alate. Prema navedenom, ribari koji žele loviti i unutar i izvan ekološke mreže će morati na brodu imati dva tipa mreža ili ih prilagođavati ovisno o lokaciji ribolova, smatramo kako ovo nije provedivo u praksi."]
[7,"Udruga za prirodu, okoliš i održivi razvoj Sunce","PRAVILNIK,\n PRILOG 1. ","Smatramo kako je ribolovne pošte/lokacije kružnog oblika na moru vrlo teško kontrolirati, odnosno utvrditi da li se ribolov odvija unutar ili izvan pošte. S obzirom da nije provedena ocjena prihvatljivosti plana upravljanja obalnim potegačama, pa ni vezanih pravilnika, na ekološku mrežu smatramo kako se iz pravilnika trebaju izuzeti sve ribolovne pošte koje se nalaze unutar ekološke mreže. Također treba izuzeti sve lokacije koje su u koliziji s drugim zakonima, odnosno luke, sidrišta, arheološka nalazišta i slično."]